Terwyl sy wag dat ‘n kelner weer naby haar verbykom vang iets aan die oorkant van die vertrek haar oog.
Sy rug bly na haar toe, selfs toe hy langs die meisie met die appelkooskleur rok teen die kroegtoonbank gaan leun. ‘n Lang, regop figuur in ‘n donker pak. Hy bestel iets met ‘n wink van sy hand, en leun oor om iets in die meisie met die pistool se oor te fluister.
Sy kyk oor haar skouer, na die ander mense by die tafeltjies, en by heelparty van hulle sien sy koppe wat oor ‘n wit servet gebuig is. Ander is reeds oppad deur toe.
Oorkant die vertrek druk die man wat vir haar die servet gegee hy sy sigaret dood. Hy knik vir die meisie in die appelkooskleurige rok.
Die man het ‘n berekeningsfout gemaak, dink Elvira. Daar is nog baie tyd. Sy moet eers halfnege vir Michael by die stasie kry.